jkorsvik/nowiki_second_scrape_merged huggingface dataset:
Oksyton

Et oksyton (fra gresk: ὀξύτονος, oxýtonos) er et ord hvor det fonologiske trykket legges på den siste stavelsen. 
Eksempler på norsk er ord som maritím, oksygén, konklusjón, kategorí, garantí, osv.
I et paroksyton legges trykket på nest siste stavelse, mens proparoksytoner legger det fonologiske trykket på stavelsen før den nest siste.
OpenCL

OpenCL (Open Computing Language) er et rammeverk for å skrive programmer som utføres på tvers av heterogene plattformer bestående av CPU-er, GPU-er og andre prosessorer. OpenCL inkluderer et språk (basert på C99) for skriving av Kernel (funksjoner som utføres på OpenCL enheter), samt APIene som brukes for å definere og kontrollere plattformer. OpenCL gir parallell databehandling med bruken av oppgavebasert og databasert parallellisme.
OpenCL er analoge til de åpne industristandarder OpenGL og OpenAL, for 3D-grafikk og datamaskinens lyd. OpenCL utnytter kraften til GPU utover grafikk (GPGPU). OpenCL forvaltes av den teknologibaserte ideelle organisasjonen Khronos Group.


== Eksterne lenker ==
Offisielt nettsted 
(en) OpenCL – kategori av bilder, video eller lyd på Commons
Paroksyton

Et paroksyton (fra gresk: παροξύτονος, paroxýtonos) er et ord hvor det fonologiske trykket legges på den nest siste stavelsen i ordet. De fleste ord på italiensk er paroksytoner.
Eksempler på norsk er ord som antilópe, og flertallsord som millióner, kanóner, kaníner, etc. 
Beslektede fonologiske begreper er et oksyton, hvor trykket legges på siste stavelse, mens et proparoksyton legger det fonologiske trykket på stavelsen før den nest siste.
Jin Yong

Louis Cha (kinesisk: 查良鏞; psevdonym Jin Yong (金庸), født 6. februar 1924 i Haining i provinsen Zhejiang i Kina, død 30. oktober 2018 i Hongkong) var en kinesisk forfatter av wuxiaromaner.
Mellom 1955 og 1972 skrev han 14 romaner og en novelle. Mer enn hundre millioner eksemplarer av hans verker ble solgt i hele verden, oversatt til mange språk, som koreansk, engelsk, japansk, fransk, vietnamesisk, indonesisk, burmesisk og thailandsk. Mange av dem er også blitt adaptert til film, fjernsynsserier, tegneseriebøker og videospill.
Louis Cha studerte i Chongqing og ved universitetet i Suzhou. I 1947 arbeidet han som journalist for avisen Ta Kung Pao. Året etter flyttet han tilk Hongkong. I avisen Hsin Wan Pao ble han kjent med Chen Wentong en wuxia-romanforfatter med psevdonymet Liang Yusheng. I 1955 skrev Cha sin første roman, Shū jiàn ēn chóu lù. I 1959 grunnla han sammen med Shen Pao Sing (沈寶新) avisen Ming Pao.
Han døde den 30. oktober 2018 i Hongkong.


== Verker ==
Shū jiàn ēn chóu lù (書劍恩仇錄)
Bì xuě jiàn (碧血劍)
Shè diāo yīng xióng zhuàn (射鵰英雄傳)
Xuě shān fēi hú (雪山飛狐)
Shén diāo xiá lǚ (神鵰俠侶)
Fēi hú wài zhuàn (飛狐外傳)
Bái mǎ xiào xī fēng (白馬嘯西風)
Yuān yāng dāo (鴛鴦刀)
Yǐ tiān tú lóng jì (倚天屠龍記)
Lián chéng jué (連城訣)
Tiān lóng bā bù (天龍八部)
Xiá kè xíng (俠客行)
Xiào ào jiāng hú (笑傲江湖)
Lù dǐng jì (鹿鼎記)
Yuè nǚ jiàn (越女劍)


== Referanser ==


== Eksterne lenker ==
Offisielt nettsted 
(en) Jin Yong – kategori av bilder, video eller lyd på Commons 
(en) Jin Yong på Internet Movie Database 
(en) Jin Yong hos The Movie Database
Cha Chi Ming

Cha Chi-ming (født 1914 i fylket Haining i provinsen Zhejiang i Kina, død 28. mars 2007 i Hongkong) var en forretningsmann og filantrop i Hongkong. Han var styreformann for CDW International Limited, The Mingly Corporation Limited og Hong Kong Resort International Limited.
Hans bakgrunn var fra Zhejiang, der han studerte tekstiilteknologi og ble uteksaminert fra Zhejianguniversitetet i 1931.
I 1994 donerte han 20 millioner dollar til Qiu Shi Science and Technologies Foundation, en stiftelse som utdeler priser til kinesiske forskere som har kommet med banebrytende bidrag innen sine felter.


== Referanser ==
Touraine

Touraine er en tidligere provins i Frankrike. Provinsens hovedstad var Tours. I den politiske omorganiseringen av franske områder i 1790 ble Touraine delt mellom departementene Indre-et-Loire, Loir-et-Cher og Indre. Touraine kalles også for «Frankrikes hage», og ble et rekreasjonsområde for de franske kongene på slutten av middelalderen og i renessansen.


== Geografi ==
Elven Loire og dens bielver Cher, Indre og Vienne løper gjennom Touraine, som er en del av det såkalte Paris-bassenget. Området er velkjent for sin vindyrking. 
Hurtigtoget TGV, Train à Grande Vitesse (fransk for «høyhastighetstog») forbinder Tours med Paris. Ettersom det tar mindre enn en time å reise med TGV fra Tours til hovedstaden, er det mange dagpendlere som arbeider i Paris men bor i Touraine.


== Historie ==

Touraine har sitt navn fra den galliske stammen som kaltes turonere, og som også har gitt navn til byen Tours. Turonerne bodde i området for mer enn 2000 år siden. På norrønt ble byen kalt Túskaland. I 1044 overlot Thibaud III av Blois herredømmet over Touraine til hertugen av Anjou. I 1154 besteg angevinene den engelske tronen, og dette var starten på huset Plantagenets regjeringstid. Festningen Chinon var deres sterkeste base i Touraine. I 1205 erobret Filip II August av Frankrike Touraine, som ble gjort til et kongelig hertugdømme.
I 1429 hadde Jeanne d’Arc et historisk møte med den framtidige kong Karl VII av Frankrike i Chinon-slottet. Chinon er for øvrig fødebyen til forfatteren François Rabelais (1493–1553).
Fra slutten av 1400-tallet og opp gjennom 1500-tallet var Touraine et yndet feriested for de franske kongene. De mørke og dystre festningene ble omgjort til vakre renessanseslott. Disse slottene er i dag populære turistattraksjoner. Det kongelige hertugdømmet ble omgjort til provins i 1584 og ble delt inn i departementer i 1790.


== Severdigheter ==
Det finnes fortsatt en rekke slott i Touraine, blant annet i Amboise, Azay-le-Rideau, Chaumont, Chenonceaux, Chinon, Langeais, Loches, Villandry og Blois. Deres kongelige glans og prakt danner en kontrast til de grønne dalene og bondegårdene som omgir dem.


== Kjente personer ==
René Descartes
François Rabelais
Alfred de Vigny
Honoré de BalzacI tillegg til kjente franskmenn er flere utenlandske navn knyttet til området:

Leonardo da Vinci døde i Amboise i 1519
Archibald Douglas, 4. jarl av Douglas, hertug av Touraine, var kommandant i den skotske hæren i Frankrike under hundreårskrigen


== Referanser ==


== Eksterne lenker ==
(en) Touraine – kategori av bilder, video eller lyd på Commons
Asparaginsyre

Asparaginsyre, eller aspartat, er en ikke-essensiell aminosyre. Asparaginsyre inngår dermed i de fleste proteiner. Asparaginsyre (aspartat) er dessuten en komponent i produksjonen av søtningsstoffet aspartam, som er et dipeptid dannet av aminosyrene asparaginsyre og fenylalanin.


== Litteratur ==
Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). Brock Biology of Microorganisms (13 utg.). Boston, Mass. Pearson. ISBN 032173551X. 
Alberts, Bruce (2014). Essential Cell Biology (4 utg.). New York. Garland Science. ISBN 9780815344551. 
Alberts, Bruce; Wilson, John H.; Hunt, Tim (2015). Molecular biology of the cell (6 utg.). New York. Garland Science. 
Sadava, David E. (2008). Life : The Science of Biology (8 utg.). Sunderland, Mass. Sinauer Associates. 
Klein, David R. (2012). Organic Chemistry. Hoboken, N.J. John Wiley. ISBN 9780471756149. 
Bruice, Paula Yurkanis (2010). Essential Organic Chemistry (2 utg.). Boston. Prentice Hall. ISBN 9780321644169. 
McMurry, John; McMurry, Susan (2012). Organic Chemistry (8 utg.). Belmont, CA. Brooks/Cole. ISBN 0840054556.
Mexcaltitán

Mexcaltitán er en liten menneskeskapt øyby langs kysten av den mexicanske delstaten Nayarit. Den tilhører Santiago Ixcuintla kommune. Mexcaltitán hadde 818 innbyggere i 2010.Tidlig på 1980-tallet hevdet Mexicos president José López Portillo at Mexcaltitán var den geografiske beliggenheten til Aztlán, aztekernes mytiske urhjem. Delstaten la til symbolet på Aztlán i sitt våpenskjold sammen med inskripsjonen «Nayarit, mexicanernes hjemland». 
Flere historikere har forkastet dette som et politisk utspill, og vitenskapelige artikler har påvist dette som en politisk bløff for å trekke til seg turister.Øya er tilgjengelig via båt fra havneområdet La Batanza, som befinner seg 40 kilometer fra sentrum av Santiago Ixcuintla. Den blir markedsført som et turistmål, og fikk status som «Pueblo Mágico» i 2001, men mista denne statusen i 2009 fordi den ikke lenger klarte å oppfylle krava.


== Referanser ==


== Eksterne lenker ==
(en) Mexcaltitán – kategori av bilder, video eller lyd på Commons
Aubin Codex

Aubin Codex, også kalt Manuscrito de 1576 (manuskriptet fra 1576), er en fortelling i tekst og bilder, skrevet i Nahuatl, som beskriver Aztekernes historie, fra deres avreise fra det mytologiske hjemlandet Aztlán, gjennom den spanske erobringen av Mexico, frem til den tidligere spanske kollonitiden i 1607. 
Manuskriptet består av 81 blader, og ble mest sannsynlig påbegynt i 1567. Det er også mulig at det ble skrevet under ledelse Fray Diego Durán. Da det ble publisert i 1867 under tittelen Historia de las Indias de Nueva-España y isles de Tierra Firme, ble Diego Durán omtalt som forfatteren.
Blant mange andre emner, inneholder manuskriptet en beretning av innfødte om massakren ved tempelet i Tenochtitlan i 1520.
Manuskriptet er oppbevart i Bibliothèque nationale de France i Paris. En kopi av originalen er oppbevart i Robert Garrett Collection i biblioteket til Princeton University.
Amaranterordenen

Amaranterordenen (svensk: Amarantorden) var en svensk orden innstiftet under et kostymeball Helligtrekongersdag 1653 av dronning Christina av Sverige. Ordenen var oppkalt etter hyrdinnen Amaranta fra mytologien, men amaranta er også navnet på en udødelig vekst i Edens hage og dermed et symbol på det uforgjengelige. Dronningen spilte ved kostymeballet rollen som Amaranta. Ordenen opptok ved innstiftelsen 16 mannlige og 16 kvinnelige medlemmer, alle tilknyttet hoffet. Senere ble ordenen også tildelt utenlandske fyrster og fremmede lands ambassadører ved Sveriges hoff.Ordenstegnet besto av et monogram av to vertikalt motstilte Aer, det hele omgitt av en laurbærkrans i grønn emalje hvorpå det var lagt et hvitemaljert bånd som bar innskriften «dolce nella memoria» (i søtt minne).Ordenstegnet var opphengt i et ildfarget bånd.Amaranterordenen opphørte allerede året etter innstiftelsen, da dronning Christina abdiserte.I 1760 ble det innstiftet et privat ordensselskap med navnet Amaranten, men som ikke har sammenheng med dronning Christinas orden.


== Referanser ==


== Kilder ==
Berghman, Arvid: Nordiska ordnar och dekorationer, Malmö: John Kroon, AB Malmö Ljustrycksanstalt, 1949.
Löwenhielm, Frederik: «Belöningar och utmärkelsetecken» i Per Nordenvall: Kungliga Serafimerorden, 1748–1998, Stockholm: Kungl. Maj:ts Orden, 1998.
Crónica Mexicayotl

Crónica Mexicayotl er en beretning om det aztekiske imperium, som ble skrevet ned i både spansk og nahuatl av Fernando Alvarado Tezozómoc omkring 1598. Forfatteren tilhørte den aztekiske kongerekken, og domumenterer den aztekiske versjonen av historien i det sentrale Mexico.
Manuskriptet gir en beretning om aztekernes historie, fra den første herskeren (Tlaotani) Acamapichtli, frem til de første spanske guvernører på midten av 1500-tallet.
Versjonen i nahuatl ble oppdaget av Joaquín García Icazbalceta i Boturini-samlingen, og senere flyttet til Bibliothèque nationale de France i Paris.
I 1949 ble en oversettelse publisert av Adrián Leon. 


== Litteratur ==
Roland Schmidt‐Riese og Rosa H. Yáñez Rosales: Crónica Mexicayotl: Die Chronik des Mexikanertums des Alonso Franco, des Hernando de Alvarado Tezozomoc und des Domingo Francisco de San Antón Muñón Chimalpahin Quauhtlehuanitzin, redigert av Berthold Riese, Collectanea Instituti Anthropos 44. Saint Augustin: Academia Verlag, 2004; gjengitt i International Journal of American Linguistics, Volume 75, Number 2, April 2009, s. 115-291.
Liste over universiteter i El Salvador

Dette er en liste over universiteter i El Salvador.

Universidad de El Salvador, UESLokalisert i San Salvador og andre byer.Universidad Autónoma de Santa Ana, UNASALokalisert i Santa AnaUniversidad Centroamericana «José Simeón Cañas», UCALokalisert i San SalvadorUniversidad Francisco Gavidia, UFGLokalisert i San SalvadorUniversidad Católica de Occidente, UNICO
Universidad "Dr. José Matías Delgado"
Universidad Don Bosco, UDB
Universidad Evangélica
Universidad de Nueva San Salvador, UNSS
Universidad Albert Einstein
Universidad Alberto Masferrer
Universidad Modular Abierta, UMA
Universidad Tecnológica de El Salvador, UTEC
Universidad Politécnica de El Salvador
Jan Eirik Thoresen

Jan Eirik Koen Thoresen (født 11. februar 1952) er en norsk lege, kirurg og helseforetaksleder. 
Han var administrerende direktør for Helse Midt-Norge fra 2007 til 2009. Han har tidligere arbeidet med helseministerens samhandlingsprosjekt.
Han var konstituert som administrerende direktør for Oslo universitetssykehus fra 4. juni 2009 til 1. juli 2009, da Siri Hatlen tiltrådte stillingen. Thoresen etterfulgte Erik Omland som var konstituert fra starten av det nye helseforetaket. 
Etter at Hatlen ble direkør fortsatte Thoresen i Oslo universitetssykehus som prosjektleder og viseadministrerende direktør. Han ble igjen konstituert administrerende direktør da Hatlen trakk seg fra stillingen sin 5. juni 2011. 


== Referanser ==
Universidad Autónoma de Santa Ana

Universidad Autónoma de Santa Ana er et universitet i Santa Ana i El Salvador.
Universitetet ble grunnlagt 26. april 1982 av advokaten Mauricio Gutiérrez Castro og legen Hector Abel Tobar. Det øverste organet som styrer institusjonen er Asamblea de Gobernadores.
Universitetet har to fakulteter; et fakultetet for vitenskap og humaniora og et helsefakultetet.


== Se også ==
Liste over universiteter i El Salvador


== Eksterne lenker ==
Universitetets offisielle internettside
Bård Eker

Bård Eker (født 3. oktober1961 i Fredrikstad) er en norsk industridesigner og forretningsmann. Han er også aktiv i den internasjonal hurtigbåtsportklassen Class 1.Eker er utdannet sivilindustridesigner fra Statens håndverks- og kunstindustriskole (nå: Arkitektur- og designhøgskolen i Oslo, Institutt for industridesign) i 1989.Ekers forretnings- og designvirksomhet er i stor grad fokusert på raske motorkjøretøy, men har også inkludert design av barnevogner for den tidligere møbelprodusenten Stokke AS.Bård Eker eier bedriftsgruppen Eker Group, som blant annet inkluderer Eker Design. Han er også heleier av Hydrolift.


== Referanser ==


== Eksterne lenker ==
(en) Bård Eker på Internet Movie Database 
Eker Groups nettsted
Eker Designs nettsted
«Bård Eker (TV-innslag)». Dagsrevyen. NRK. 21. juni 2009. Arkivert fra originalen (Video (Silverlight)) 29. juni 2009. Besøkt 22. juni 2009. 
«Bård Eker (Dagsrevyen 18. august 2009)» (Video (Silverlight)). Dagsrevyen. NRK.
Boklotteriets stipendiater 1957

Det svenske Boklotteriet startet i 1948 etter et initiativ av forfatteren Carl Emil Englund. Boklotteriet ble opprettet som en reaksjon på den lille støtten den svenske staten ga seriøse skjønnlitterære  forfattere. Det var et lotteri der premiene var bøker og der overskuddet av lotteriet gikk til stipender for kulturarbeidere og spesielt forfattere. Selv om stipendene i dag virker små så hadde disse beløpene betydelig kjøpekraft da de ble utdelt. Overskuddet for Boklotteriet 1956 ble cirka SEK 235 000. Antallet lodd for Boklotteriet 1956 var 600 000. På våren 1957 var det tid for å peke ut stipendiater.


== Forfattere som mottok stipend ==


== Mottakere av andre sipend ==


== Eksterne lenker ==
Carl-Emil Englund och Boklotteriet hos Kungl. bibliotek - Sveriges nationalbibliotek
Boklotteriet
(no) Carl-Emil_Englund i Store norske leksikon
Jehovaordenen

Jehovaordenen (svensk: Jehovaorden) antas å ha vært en ridderorden innstiftet i 1606 av kong Karl IX av Sverige. Et ordenskjede, som  Karl IX bar ved sin kroning, er bevart og oppbevares ved Livrustkammaren i Stockholm. Det er innskriften fra dette, Jehova skrevet med hebraiske bokstaver, som er opphavet til navnet som tilskrives ordenen. Karl IXs valgspråk var «Jehovah solatium meum» (Jehova er min trøst). Det er ikke kjent statutter for ordenen og det vites heller ikke om kjedet er tildelt andre enn kongen selv, og det kan derfor være usikkert om det bevarte kjedet representerte insigniene for en egentlig orden.
Det bevarte ordenskjedet har et ordenstegn utformet som en gull heraldisk sol med 16 stråler, der de åtte rette strålene er i hvit emalje og de åtte bølgende strålene i rød emalje. I midten står en åttetagget stjerne med innskriften יהוה, Jehova skrevet på hebraisk. Kjedet har ledd med hender som griper vaser, det heraldiske våpenmerket for Vasa-ætten, og innfattede bergkrystaller.Gustav IIIs planer fra 1778, om opprettelsen av en orden for presteskapet, med samme navn, ble ikke realisert.


== Referanser ==


== Kilder ==
Berghman, Arvid: Nordiska ordnar och dekorationer, Malmö: John Kroon, AB Malmö Ljustrycksanstalt, 1949.
Löwenhielm, Frederik: «Belöningar och utmärkelsetecken» i Per Nordenvall: Kungliga Serafimerorden, 1748–1998, Stockholm: Kungl. Maj:ts Orden, 1998.
10. serierunde i Toppserien 2009

10. serierunde i Toppserien 2009 ble spilt den 1. juni klokken 18:00, bortsett fra Stabæk – Klepp, som ble spilt klokken 14:00.


== Fakta ==


== Noter ==


== Eksterne lenker ==
Toppserien 2009: Terminliste og resultater på altomfotball.no
Ole Paulssøn Haagenstad

Ole Paulssøn Haagenstad (født 17. oktober 1775, død 16. april 1866) var en norsk bonde og politiker. Han ble valgt til Stortinget i 
1814, 1815, 1818, 1824, 1827, 1833, 1836, 1839 og 1842. Han representerte  valgkretsen  Christians amt  (i dag Oppland). 
Haagenstad var født på gården Harildstad i Kvikne i Fron. Som barn flyttet han til en onkel som bodde på Haagenstad i Våge og arvet hans gård.
Han var konstituert lensmann, forlikskommissær og valgmann i flere år. Haagenstad var gift med søskenbarnet Kari Thorsdatter Bratt fra Bjølstad.


== Referanser ==


== Eksterne lenker ==
(en) Ole Haagenstad – kategori av bilder, video eller lyd på Commons 
(no) Ole Paulssøn Haagenstad hos Norsk senter for forskningsdata 
(no) Tallak Lindstøl: Stortinget og Statsraadet, 1814-1914. B. 1 D. 1 : Biografier A-K digital utgave side 317
Østen Olsen Ovren

Østen Olsen Ovren (født 7. januar 1780 i Gausdal, død 18. oktober 1843 samme sted) var en norsk bonde og politiker. Han ble valgt til Stortinget for periodene 1815–1817, 1821–1823 og 1833–1835. Han representerte valgkretsen Christians amt (Oppland). 


== Referanser ==


== Kilder ==
Biografisk informasjon om    Østen Olsen Ovren   , NSD Norsk senter for forskningsdatas politikerarkiv (nedlagt)
Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 679


== Eksterne lenker ==
(no) Østen Olsen Ovren hos Norsk senter for forskningsdata
Johannes Paulsen Bøe

Johannes Paulsen Bøe (født 4. november 1774 i Nord-Fron, død 7. november 1859 samme sted) var en norsk politiker. Han ble valgt til Stortinget i  1815. Han representerte valgkretsen Christians amt (i dag kalt Oppland). Han arbeidet som bonde.


== Referanser ==


== Kilder ==
Biografisk informasjon om    Johannes Paulsen Bøe   , NSD Norsk senter for forskningsdatas politikerarkiv (nedlagt)
Tallak Lindstøl: Stortinget og statsrådet, 1814-1914. B. 1 D. 1 : Biografier A-K, side 155-156, digital utgave


== Eksterne lenker ==
(no) Johannes Paulsen Bøe hos Norsk senter for forskningsdata
Christopher Olsen Uhlen

Christopher Olsen Uhlen (født 5. februar 1757 på Modum, død 24. februar 1841) var en norsk politiker. Han ble valgt til Stortinget for perioden 1815–1817 hvor han representerte valgkretsen Buskerud amt. Han arbeidet som bonde og lensmann.


== Referanser ==


== Kilder ==
Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 913
Biografisk informasjon om    Christopher Olsen Uhlen   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Kristoffer Olsen Uhlen hos Norsk senter for forskningsdata
Boklotteriets stipendiater 1949

Det svenske Boklotteriet startet i 1948 etter et initiativ av forfatteren Carl Emil Englund. Boklotteriet ble opprettet som en reaksjon på den lille støtten den svenske staten ga seriøse skjønnlitterære  forfattere. Det var et lotteri der premiene var bøker og der overskuddet av lotteriet gikk til stipender for kulturarbeidere og spesielt forfattere. Selv om stipendene i dag virker små så hadde disse beløpene betydelig kjøpekraft da de ble utdelt. Overskuddet for Boklotteriet 1948 ble cirka SEK 47 000. Våren 1949 var det tid for å peke ut de første stipendiater.


== Forfattere som mottok stipend ==
Bokotteriet har alltid søkt så allsidig som mulig å spre stipendene. Således har interessentene hvert år fått en viss sum til å fordele innen sine respektive virksomhetsområder.
Stipender fra Arbetarnas bildningsförbund:


== Referanser ==


== Eksterne lenker ==
Carl-Emil Englund och Boklotteriet hos Kungl. bibliotek - Sveriges nationalbibliotek
Boklotteriet
(no) Carl-Emil_Englund i Store norske leksikon
Martaholmen

Martaholmen er en øy i Larvik kommune, like utenfor Kjerringvik, tilgjengelig med småbåt. Arealet er litt over 60 dekar. Høyeste punkt er 26 meter over havet.
Øya har fått navn etter seilskuten Marta som forliste her.


== Referanser ==
Trond Martin Sæterhaug

Trond Martin Sæterhaug (født 26. juli 1978 i Levanger i Nord-Trøndelag) er en norsk kulturleder og tidligere politiker (utmeldt av SV i 2017). 
Han er kulturleder i Grong kommune og kulturhussjef for Kulturhuset Kuben. 
Sæterhaug var SVs 1. kandidat til Stortinget fra Nord-Trøndelag ved stortingsvalget 2009 og var leder i Nord-Trøndelag Sosialistisk Venstreparti fra 2010 – 2012. Han har tidligere jobbet blant annet i Klassekampen, vært lønnet tillitsvalgt som generalsekretær i Sosialistisk Ungdom (SU) og organisasjonskonsulent i Ungdom & fritid (Landsforeningen for Ungdomshus og Fritidsklubber). Han var ordførerkandidat for SV i Grong kommune ved kommunevalget 2011 og 2015, men meldte seg ut av partiet SV i 2017 og satt kommunestyreperioden ut som uavhengig representant. 


== Politiske verv ==
2011–2019 Medlem i kommunestyret i Grong kommune for Sosialistisk Venstreparti (uavhengig representant fra 2018).
2010–2011 Medlem i regjeringsoppnevnt utvalg som skal utrede ungdoms makt og deltakelse
2010–2011 Landsstyrerepresentant i Sosialistisk Venstreparti
2010–2012 Fylkesleder i Nord-Trøndelag SV
2008–2009 Stortingskandidat for Nord-Trøndelag SV
2008–2009 Medlem av internasjonalt utvalg i Sosialistisk Venstreparti
2006–2007 Styremedlem i Stiftelsen Manifest
2002–2006 SU-representant i landsstyret i Sosialistisk Venstreparti
2002–2006 Organisasjonssekretær i sentralstyret i Sosialistisk Ungdom (SU)
2001–2005 2. vararepresentant til Stortinget for Nord-Trøndelag SV
2000–2002 Landsstyrerepresentant i Sosialistisk Ungdom
2000–2002 Fylkesleder i Nord-Trøndelag Sosialistisk Ungdom
1999–2003 Kommunestyrerepresentant for SV i Levanger


== Yrkeskarrière ==
2018–d.d. Avdelingsleder kultur og kulturhussjef for Kulturhuset Kuben i Grong kommune
2009–2017 Ungdomsarbeider i Grong kommune
2009–2010 Kontaktlærer ved Grong Barne- og Ungdomsskole i Grong
2009–2009 Frikjøpt stortingskandidat for Nord-Trøndelag Sosialistisk Venstreparti
2006–2009 Organisasjonskonsulent i Ungdom & Fritid - Landsforeninga for fritidsklubber og ungdomshus
2002–2006 Generalsekretær i Sosialistisk Ungdom
2002–2002 Kampanjemedarbeider i Klassekampen
1999–2002 Miljøassistent i pleie- og omsorgssektoren i Levanger